KLINIKA ZA DJEČJE BOLESTI ZAGREB, Zagreb, Klaićeva 16, raspisuje dana 19.2.2024. do 27.02.2024.

**N A T J E Č A J**

1. za zasnivanje radnog odnosa na **neodređeno vrijeme** u punom radnom vremenuza radna mjesta:
2. **Liječnik specijalist kliničke mikrobiologije – 1 izvršitelj (m/ž)**

Uvjeti: Medicinski fakultet, specijalist medicinske mikrobiologije, odobrenje za samostalni rad, probni rad 6 mjeseci

1. **Liječnik specijalist kliničke radiologije – 2 izvršitelja (m/ž)**

Uvjeti: Medicinski fakultet, specijalist radiologije ili uže spec. iz radiologije, 1 godina radnog iskustva, odobrenje za samostalni rad, probni rad 6 mjeseci

1. **Liječnik specijalist anesteziologije, reanimatologije i intenzivne medicine – 1 izvršitelj (m/ž)**

Uvjeti: Medicinski fakultet, specijalist anesteziologije, reanimatologije i intenzivne medicine, s/bez uže specijalizacije, odobrenje za samostalni rad, probni rad 6 mjeseci

1. **Medicinska sestra/tehničar – 6 izvršitelja (m/ž)**

Uvjeti: Škola za medicinske sestre, odobrenje za samostalni rad, probni rad 2 mjeseca

1. **Administrativni djelatnik – 1 izvršitelj (m/ž)**

Uvjeti: završena škola SSS društvenog ili ekonomskog smjera, poznavanje rada na računalu, 1 godina radnog iskustva u struci, probni rad 2 mjeseca

1. **Spremačica – 6 izvršitelja (m/ž)**

Uvjeti: NKV, probni rad 1 mjesec

1. za zasnivanje radnog odnosa na **određeno vrijeme** u punom radnom vremenuza radna mjesta:
2. **Medicinska sestra/tehničar – 5 izvršitelja (m/ž)**

Uvjeti: Škola za medicinske sestre, odobrenje za samostalni rad, probni rad 2 mjeseca

1. **Prvostupnik medicinsko-laboratorijske dijagnostike – 2 izvršitelja (m/ž)**

Uvjeti: Veleučilišni dodiplomski studij laboratorijske dijagnostike, odobrenje za samostalni rad, 1 godina radnog iskustva u struci, probni rad 3 mjeseca

1. **Prvostupnik fizioterapije – 1 izvršitelj (m/ž)**

Uvjeti: preddiplomski stručni studij fizioterapije (bacc.physioth.), odobrenje za samostalni rad, prednost imaju kandidati s licencom za neurorazvojnu terapiju, probni rad 3 mjeseca

1. **Prvostupnik sestrinstva – 2 izvršitelja (m/ž)**

Uvjeti: preddiplomski sveučilišni/preddiplomski stručni studij sestrinstva, odobrenje za samostalni rad, probni rad 3 mjeseca

1. **Pomoćni kuhar – 1 izvršitelj (m/ž)**

Uvjeti: NKV, probni rad 1 mjesec

1. **Spremačica – 2 izvršitelja (m/ž)**

Uvjeti: NKV, probni rad 1 mjesec

Kandidati za sva radna mjesta dužni su, uz vlastoručno potpisanu zamolbu (u kojoj je potrebno navesti broj telefona i valjanu adresu elektroničke pošte), priložiti u neovjerenom presliku:

-životopis, svjedodžbu/diplomu o završenom obrazovanju, domovnicu, odobrenje za samostalni rad (osim za radna mjesta pod brojem A5., A6., B11. i B12.), uvjerenje o nevođenju kaznenog postupka (ne starije od 6 mjeseci od dana objave natječaja), elektronički zapis o radno pravnom statusu (e - radna knjižica) (ne starija od 30 dana od objave natječaja).

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista i sl.).

Kandidat koji može ostvariti pravo prednosti pri zapošljavanju prema posebnim propisima, dužan je priložiti svu propisanu dokumentaciju.

Kandidat koji može ostvariti pravo prednosti pri zapošljavanju u skladu s čl. 102 Zakona o Hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) – poveznica [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf), zatim sukladno čl. 48 Zakona o civilnim stradalnicima iz Domovinskog rata (NN 84/21) – poveznica <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

i čl. 9 Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na natječaj, dužan je priložiti, osim dokaza o ispunjavanju traženih uvjeta i sve potrebne dokaze za ostvarenje ovog prava.

Kandidati koji podnesu pravovremenu i urednu prijavu te ispunjavaju formalne uvjete iz natječaja mogu biti pozvani na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta. Kandidat koji ne pristupi razgovoru/provjeri/testiranju smatra se da je povukao prijavu i više se ne smatra kandidatom prijavljenim na natječaj. Kandidati će biti pozivani na razgovor i/ili testiranje i/ili provjeru putem elektroničke adrese koju su naveli u zamolbi.

Odluka o odabiru biti će objavljena na mrežnoj stranici Klinike: www.kdb.hr (rubrika: Natječaji), te o istoj pristupnici natječaja neće biti pojedinačno obavještavani. Objavom Odluke o izboru na mrežnoj stranici i oglasnoj ploči Klinike smatra se da su svi kandidati natječaja obaviješteni.

Izrazi koji se koriste u ovom natječaju, a koji imaju rodno značenje, odnose se na jednak način i na ženski i muški rod, a prema Zakonu o ravnopravnosti spolova ( NN 82/2008, 69/2017) na ovaj natječaj se mogu prijaviti osobe oba spola.

Obrada gore navedenih podataka je nužna za provedbu natječaja te kandidati podnošenjem prijave na natječaj daju Klinici za dječje bolesti Zagreb, voditelju obrade podataka, privolu za navedenu obradu podataka. Ako se kandidat u svojoj prijavi pozove na pravo prednosti sukladno posebnim propisima, njegovi podaci mogu biti proslijeđeni nadležnim ustanovama isključivo u svrhu provjere navedene dokumentacije. Pozivom na pravo prednosti, kandidat daje svoju privolu da se navedeni podaci obrađuju u svrhu utvrđivanja prava prednosti prema posebnim propisima.

Izabrani kandidat – zdravstveni radnik dužan je u roku od 5 radnih dana od objave Odluke o izboru pristupiti potpisivanju suglasnosti za pribavljanje posebnog uvjerenja iz čl. 156. Zakona o zdravstvenoj zaštiti (NN br. 100/18, 125/19, 147/20, 136/2021, 119/2022, 156/2022, 33/2023). Ako kandidat ne pristupi potpisivanju suglasnosti u navedenom roku ili odbije potpisati suglasnost, Klinika pridržava pravo na izmjenu Odluke o izboru ili na poništenje natječaja.

Prijave s dokumentacijom podnose se u pisanom obliku u roku od 8 dana od objave natječaja na adresu: Klinika za dječje bolesti Zagreb, Klaićeva 16, 10000 Zagreb, **isključivo poštom**, s naznakom: „Prijava na natječaj \_\_\_ (navesti naziv radnog mjesta za koje se podnosi prijava)“.

**KLINIKA ZA DJEČJE BOLESTI ZAGREB**

Ur. broj: 01-7/4-24